CELEX: 62009TN0233
Language: mt
Date: 2009-06-12 00:00:00
Title: Kawża T-233/09: Rikors ippreżentat fit- 12 ta’ Ġunju 2009 — Access Info Europe vs Il-Kunsill

29.8.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 205/40
            
         Rikors ippreżentat fit-12 ta’ Ġunju 2009 — Access Info Europe vs Il-Kunsill
   (Kawża T-233/09)
   2009/C 205/75
   Lingwa tal-kawża: L-Ingliż
   
      Partijiet
   
   
      Rikorrenti: Access Info Europe (Madrid, Spanja) (rappreżentanti: O. Brouwer u J. Blockx, avukati)
   
      Konvenut: Il-Kunsill tal-Unjoni Ewropeja
   
      Talbiet tar-rikorrenti
   
   
               —
            
            
               tannulla d-deċiżjoni kkontestata;
            
         
               —
            
            
               tordna lill-Kunsill iħallas l-ispejjeż tar-rikorrenti skont l-Artikolu 87 tar-Regoli tal-Proċedura tal-Qorti tal-Prim’Istanza, inklużi l-ispejjeż ta’ eventwali intervenjenti.
            
         
      Motivi u argumenti prinċipali
   
   Ir-rikorrenti titlob, abbażi tar-Regolament (KE) Nru 1049/2001 (1), l-annullament tad-deċiżjoni tal-Kunsill li rrifjutat l-aċċess sħiħ għad-Dokument 16338/08, nota mis-Segretarjat Ġenerali lill-Grupp ta’ Ħidma fuq l-Informazzjoni dwar il-Proposta għal Regolament tal-Parlament Ewropew u tal-Kunsill dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni. Il-Kunsill allegatament ipprovda lir-rikorrenti biss b’aċċess għal verżjoni mqassra ta’ dan id-dokument, u eskluda dawk il-partijiet li jagħmluha possibbli li jiġu identifikati d-delegazzjonijiet li jipproponu emendi.
   Ir-rikorrenti ssosnti li d-deċiżjoni kkontestata għandha tiġi annullata abbażi tal-motivi segwenti:
   L-ewwel nett, ir-rikorrenti ssostni li l-Kunsill kiser l-ewwel subparagrafu tal-Artikolu 4(3) tar-Regolament (KE) Nru 1049/2001 billi
   
               (a)
            
            
               naqas milli juri kif l-iżvelar tal-ismijiet tad-delegazzjonijiet seta’ jkun ta’ dannu serju għall-proċess tat-teħid ta’ deċiżjonijiet tal-istituzzjoni;
            
         
               (b)
            
            
               la ta prova tar-riskju li l-opinjonijiet tad-delegazzjonijiet ma jibqgħux jiġu ppreżentati bil-miktub u lanqas kif dan seta’ jkun ta’ dannu serju għall-proċess tat-teħid ta’ deċiżjonijiet tal-istituzzjoni; u
            
         
               (ċ)
            
            
               naqas milli jqis l-interess imperattiv pubbliku fl-iżvelar tal-identità tad-delegazzjonijiet nazzjoniali.
               It-tieni nett, ir-rikorrenti ssosnti li l-Kunsill kiser l-obbligu ta’ motivazzjoni kif stabbilit mill-Artikolu 253 KE u mill-Artikoli 7(1) u 8(1) tar-Regolament (KE) Nru 1049/2001.
            
         
      (1)  Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni